Document ID: 32002D0526

Komission päätös,
tehty 28 päivänä kesäkuuta 2002,
klassisen sikaruton hävittämistä Vosgesin pohjoisosan luonnonvaraisista sioista koskevan Ranskan esittämän suunnitelman hyväksymisestä tehdyn päätöksen 94/141/EY kumoamisesta
(tiedoksiannettu numerolla K(2002) 2380)
(Ainoastaan ranskankielinen teksti on todistusvoimainen)
(ETA:n kannalta merkityksellinen teksti)
(2002/526/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan,
sekä katsoo seuraavaa:
(1) Vosgesin pohjoisosassa Ranskassa on luonnonvaraisessa sikakannassa esiintynyt klassista sikaruttoa.
(2) Komissio hyväksyi päätöksellä 94/141/EY(2) Ranskan esittämän suunnitelman klassisen sikaruton hävittämiseksi Vosgesin pohjoisosan luonnonvaraisista sioista.
(3) Ranskan toimittamien tietojen mukaan klassinen sikarutto on onnistuttu hävittämään Vosgesin pohjoisosan luonnonvaraisista sioista.
(4) Selvyyden vuoksi päätös 94/141/EY olisi näin ollen kumottava.
(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan komission päätös 94/141/EY.
2 artikla
Tämä päätös on osoitettu Ranskan tasavallalle.
Tehty Brysselissä 28 päivänä kesäkuuta 2002.

Labels: 0
18
20
6